Rastislav Staňa

náhľad|Rastislav Staňa v drese Linköpings HC

**Rastislav Staňa** (* 10. január 1980, Košice) je bývalý slovenský hokejový brankár.

## Klubový hokej
V sezóne 1999/00 odišiel do zámoria. Odohral 6 sezón za rôzne mužstvá v nižších súťažiach WHL, ECHL a AHL. V sezóne 2003/04 sa mu podarilo odohrať 6 zápasov v NHL za Washington Capitals, ktorý ho draftoval v roku 1998 v 7. kole zo 193. miesta. Keďže nedostával veľa príležitostí dostať sa v NHL na ľadovú plochu, rozhodol sa v ďalšej sezóne odísť do Európy. Sezónu 2004/05 odchytal za Södertälje SK vo švédskej hokejovej Elitserien. S týmto klubom podpísal zmluvu aj na sezónu 2005/06. Klub po jej skončení vypadol do nižšej súťaže a tak prestúpil do Malmö Redhawks, ktorý zase do Elitserien z nižšej ligy postúpil. Stretol sa v ňom s krajanmi Ľubomírom Sekerášom a Róbertom Tomíkom. V priebehu roka prestúpil do klubu Linköpings HC. Od sezóny 2008-09 je hráčom ruského klubu KHL Severstaľ Čerepovec.

## Reprezentácia
Rastislav Staňa reprezentoval nepretržite Slovensko na majstrovstvách sveta v rokoch 2001, 2002 (zlato), 2003 (bronz), 2004, 2005, 2009, 2010, ZOH 2002 v Salt Lake City a ZOH 2010 vo Vancouveri. Stal sa slovenskou reprezentačnou brankárskou dvojkou po Jánovi Lašákovi. Nosí reprezentačný dres číslo 31.

### [[Ľadový hokej na Zimných olympijských hrách 2010 – mužský turnaj|ZOH 2010]]
Rastislav Staňa bol nominovaný na Zimné olympijské hry 2010. Keďže Jaroslav Halák sa zhostil roly tímovej jednotky na výbornú, Staňa nedostal príležitosť ani v jednom zápase a spolu s Petrom Budajom bol v role nehrajúceho náhradníka. Slovensko obsadilo v hokejovom turnaji mužov historické 4. miesto, keď nezvládlo tretiu tretinu súboja o bronz proti Fínsku (3:5).

### [[Majstrovstvá sveta v ľadovom hokeji 2005|MS 2005]]
Na svetovom šampionáte vo Viedni a Innsbrucku obsadila slovenská reprezentácia piate miesto. Po kvalitných výkonoch v základnej skupine (Bielorusko 2:1, (Rusko 3:3 a (Rakúsko 8:1), postúpilo Slovensko do ďalších bojov z prvého miesta. V osemfinálovej skupine slovenská reprezentácia „vybuchla“ v súboji s Českom (1:5), ďalšie dva zápasy však zvládla (Švajčiarsko 3:1, Kazachstan 3:1). V skupine skončilo Slovensko na treťom mieste za Ruskom a Českom a v štvrťfinále sa stretlo s Kanadou. V dramatickom zápase prehralo tesne 5:4 gólom Joe Thorntona, streleným 4 minúty pred koncom zápasu, a bolo vyradené z bojov o medaily. 

Rastislav Staňa nastúpil na majstrovstvách sveta 2005 v dvoch zápasoch. Zápas s Rakúskom mu vyšiel, keď dostal iba jeden gól, ale zápas s Českom nie. Už počas prvej tretiny dostal 5 gólov a do ďalších častí hry nenastúpil, ale ho vystriedal Ján Lašák. Úspešnosť zásahov Rastislava Staňu na majstrovstvách bola 82,86 % a počet obdržaných gólov na zápas bol u neho 3,9 (prepočítané na 60 minút na ľade).

### [[Majstrovstvá sveta v ľadovom hokeji 2006|MS 2006]]
Tréner František Hossa ho nominoval na Majstrovstvá sveta 2006 v lotyšskej Rige, hoci ho na súpisku napísal až po zranení Jána Lašáka v prvom zápase proti Bielorusku. V žiadnom zápase sa na ľad nedostal, bol náhradníkom Karola Križana.

### [[Majstrovstvá sveta v ľadovom hokeji 2009|MS 2009]]
Tréner Ján Filc ho nominoval na MS 2009 vo Švajčiarsku.

Nastúpil v prvých dvoch zápasoch základnej skupiny proti Maďarsku (4:3) a Bielorusku (1:2 po samostatných nájazdoch - po prvom nájazde ho nahradil Ján Lašák).

### [[Majstrovstvá sveta v ľadovom hokeji 2010|MS 2010]]
Rastislav Staňa bol prvou voľbou trénera Glena Hanlona pri tvorbe nominácie na MS 2010 v Nemecku. Keďže Colorado Avalanche vypadlo z play-off NHL ešte pred začiatkom šampionátu, tím posilnil Peter Budaj, ktorý sa stal tímovou jednotkou.

Rastislav Staňa sa prvýkrát dostal do bránky v prvom osemfinálovom stretnutí proti Dánsku (0:6), keď Peter Budaj inkasoval v prvých 4 minútach 3 góly. Rastislav Staňa odchytal zvyšných 56 minút, inkasoval 3 góly a zaznamenal 90,32% úspešnosť zásahov. V ďalšom zápase proti Fínsku (2:5) sa situácia opakovala, Peter Budaj dostal za dve tretiny tri góly a tréner Hanlon ho vystriedal. Staňa dostal z 10 striel 1 gól. V rozhodujúcom zápase osemfinálovej skupiny proti Nemecku nastúpil opäť Peter Budaj, Slováci však zápas nezvládli a po prehre 1:2 skončili na konečnom 12. mieste.

### Štatistika na MS

## Iné projekty

## Referencie

## Externé odkazy

* 
* 
* 
* Rastislav Staňa na eliteprospects.com/

Kategória:Slovenskí hokejisti
Kategória:Slovenskí olympionici
Kategória:Slovenskí hokejoví brankári
Kategória:Hráči Washington Capitals
Kategória:Slovenskí hokejisti draftovaní NHL
Kategória:Hokejisti draftovaní klubom Washington Capitals
Kategória:Majstri sveta v ľadovom hokeji
Kategória:Osobnosti z Košíc
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2009
Kategória:Účastníci MS v hokeji 2010
Kategória:Účastníci MS v hokeji 2013
Kategória:Brankári Washington Capitals
Kategória:Hokejisti na Zimných olympijských hrách 2002
Kategória:Držitelia Medaily prezidenta Slovenskej republiky